Source: https://www.monitoruldegalati.ro/sport/csm-galati-a-remizat-la-bacau-la-juniori-under-19.html
Timestamp: 2020-04-03 23:44:50+00:00

Document:
CSM Galaţi a remizat la Bacău la juniori Under 19 - Monitorul de Galati - Ziar print si online
CSM Galaţi a remizat la Bacău la juniori Under 19 Recomandat
La sfârşitul săptămânii trecute s-au disputat jocurile celei de-a 9-a etape din Campionatul Naţional de fotbal pentru juniori Under 19 şi Under 17. Suporter Club Oţelul Galaţi, liderul de la ambele categorii de vârstă, a stat şi în aceste condiţii speranţele ni le-am pus în celelalte două reprezentante ale Galaţiului, CSM şi LPS. Ambele au jucat în deplasare şi au obţinut un singur punct din cele 12 puse la bătaie. Onoarea a fost salvată de juniorii mari de la CSM Galaţi, care au revenit spectaculos după 0-1 şi 1-3 şi au obţinut remiza, 3-3 cu LPS Bacău. Pentru echipa gălăţeană au punctat: Bandac şi Andrei Călin, care a reuşit dubla. De remarcat că a fost cel de-al 4-lea meci fără înfrângere pentru băieţii lui Ionuţ Niculcea. CSM a folosit formula: Durac - Covalea, Donţu, Bahrim, Ştefănescu - Bandac, Călin, Popa, Podeanu - Angheluţă, Palade. Au mai intrat: Zainea, Postelnicu, Ioanovici, Stanciu. La juniori mici, băcăuanii au câştigat cu 5-1, pentru gălăţeni golul a fost reuşit de Trandafir.
LPS Galaţi a întâlnit în deplasare pe LPS Focşani. După două jocuri echilibrate, gazdele au reuşit să obţină toate cele 6 puncte: 2-0 la Under 19 respectiv 2-1, pentru gălăţeni a marcat Amorţilă, la Under 17. Etapa viitoare se vor disputa partidele: LPS Galaţi - LPS Bacău, 14 septembrie, stadionul Siderurgistul; CSM Galaţi - LPS Vaslui, 15 septembrie, stadionul Dunărea; CSM Focşani 2007 - SC Oţelul. Din această etapă, orele de start sunt 12.00 şi 14.00.
« Două victorii pentru fetele de la FC Universitatea: „panterele negre” au învins la Ciorogîrla, „panteruţele” au debutat cu dreptul la Under 15
Medalii de aur, argint şi bronz pentru halterofilii de la CSU, CSM Dunărea şi CSŞ la Naţionale »
CSM Galaţi a remizat la Bacău la juniori Under 19

References: CSM 
 CSM 
 CSM 
 CSM 
 CSM 
 CSM 
 CSM 

CSM